Diari Oficial de la Generalitat Valenciana


Sumari del DOGV 1452, del 28-12-1990 (1990/819812)

RESOLUCIÓ de 7 de desembre de 1990 de la Direcció General de Mitjans de Comunicació, per la qual queden quantificades les ajudes per a les empreses periodístiques radicades a la Comunitat Valenciana, editores de públicaciones escrites totalment o parcialment en valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1452

Data del DOGV
:   28-12-1990

Secció del DOGV
:   ALTRES DISPOSICIONS

Número del document
:   1990/819812


Data del document
:   07-12-1990

Organisme emissor
:   Presidència de la Generalitat

Tipus de document
:   Resolució

Resolució de 7 de desembre de 1990, de la Direcció General de Mitjans de Comunicació, per la qual queden quantificades les ajudes per a les empreses periodístiques radicades a la Comunitat Valenciana editores de publicacions escrites totalment o parcialment en valencià.  
El Decret 4/1989, de 28 de juliol, del President de la Generalitat Valenciana, pel qual queden regulades les subvencions a empreses periodístiques editores de publicacions escrites totalment o parcialment en valencià estableix, en l'article 7é., que les subvencions consistiran a abonar a les empreses per cada publicació un mòdul en pessetes segons el nombre d?exemplars difosos durant l'any anterior al de la presentació de la sol·licitud. La quantia dels mòduls serà fixada anualment per una resolució del Director General de Mitjans de Comunicació Social.  
La quantificació de les ajudes a les empreses periodístiques en concepte d'especial utilització del valencià en la publicació ha d?efectuar-se anualment, segons les disponibilitats pressupostàries i del nombre d'exemplars difosos per aquests mitjans durant l'any anterior.  
Per tant i a fi d'acomplir l'article 7é del Decret 4/1989, de 28 de juliol, del President de la Generalitat Valenciana, i fent ús de les atribucions conferides per l?esmentat article, resolc:  
Que, amb vigència exclusiva durant l'any 1990, i per a les publicacions difoses durant 1989 que vulguen acollir-se a les subvencions referides en el Decret 4/1989, de 28 de juliol, del President de la Generalitat Valenciana, el mòdul aplicable serà l?establert en l'escala acumulativa següent:  
35 pessetes per exemplar les primers 100.000  
25 pessetes per exemplar del 100.000 al 150.000  
15 pessetes per exemplar del 150.000 al 200.000  
5 pessetes per exemplar del 200.000 en avant.  
Contra aquesta resolució, els interessats podran interposar recurs de reposició, prèviament al contenciós administratiu, davant el Secretari General, d'acord amb l'article 126 de la Llei de Procediment Administratiu durant el termini d'un mes, comptador de l?endemà de la publicació d'aquesta resolució en el Diari Oficial de la Generalitat Valenciana; també podran interposar qualsevol altre recurs que hi creguen convenient en favor dels seus drets.  
València, 10 de desembre de 1990. - El Director General de Mitjans de Comunicació Social: Andreu López i Blasco.